นครบาลเตรียมขยายเวลาอีก 1 เดือน ห้ามรถบรรทุกวิ่งตามเวลาที่กำหนด
พล.ต.ต.จิรสันต์ แก้วแสงเอก รองผบช.น. เปิดเผยว่า ตามที่คณะรัฐมนตรี มีประกาศให้ขยายระยะเวลาการประกาศสถานการณ์ฉุกเฉินในทุกเขตท้องที่ทั่วราชอาณาจักร ออกไปอีก 1 เดือน ตั้งแต่วันที่ 1 มิ.ย.2563 ถึงวันที่ 30 มิ.ย.2563 เพื่อแก้ไขปัญหาการแพร่ระบาดของเชื้อโควิด-19 ที่เกิดขึ้นในประเทศ จากเดิมสิ้นสุดวันที่ 31 พ.ค.2563 และเพื่อให้การจัดการจราจรในเขตกรุงเทพมหานคร มีความเหมาะสมกับการจราจรในช่วงระยะเวลาการประกาศสถานการณ์ฉุกเฉินสำนักงานตำรวจแห่งชาติ (ตร.) เตรียมขยายเวลาการยกเว้นการห้ามรถบรรทุก 4 ล้อ 6 ล้อ และ 10 ล้อขึ้นไป เดินรถในเขตกรุงเทพมหานครในช่วงเวลาประกาศสถานการณ์ฉุกเฉิน เพื่อให้สอดรับกับการขยายระยะเวลาประกาศสถานการณ์ฉุกเฉิน ขณะนี้อยู่ระหว่างเสนอ พล.ต.อ.จักรทิพย์ ชัยจินดา ผบ.ตร. ลงนามประกาศข้อบังคับ ในฐานะหัวหน้าเจ้าพนักงานจราจรทั่วราชอาณาจักร จากนั้นจะต้องประกาศข้อบังคับในราชกิจจานุเบกษาเพื่อให้มีผลบังคับวันถัดจากวันประกาศในราชกิจจานุเบกษา เป็นต้นไป จนถึงวันที่ 30 มิ.ย.2563 ทั้งนี้ เวลาห้ามการเดินรถบรรทุกในเขตกรุงเทพมหานคร ดังนี้ รถบรรทุก 6-10 ล้อ ห้ามเดินรถเวลา 06.00-09.00 น. และเวลา 16.00-20.00 น. รถบรรทุก 10 ล้อขึ้นไป ห้ามเดินรถเวลา 06.00-10.00 น. และเวลา 15.00-21.00 น.
สำนักงานตำรวจแห่งชาติ (ตร.) เตรียมขยายเวลาการยกเว้นการห้ามรถบรรทุก 4 ล้อ 6 ล้อ และ 10 ล้อขึ้นไป เดินรถในเขตกรุงเทพมหานครในช่วงเวลาประกาศสถานการณ์ฉุกเฉิน
เวลารถบรรทุก,รถบรรทุก 10 ล้อ,ปรับเวลาการเดินรถบรรทุก,แก้ปัญหารถติด,รถบรรทุก,ข่าววันนี้,พ.ร.ก.ฉุกเฉิน